蕭正楠洪永城魔音震愛妻 黃翠如嗌頂唔順
2024年05月02日 11:01
東網電視
更多新聞短片
藝人蕭正楠（Edwin）與太太黃翠如早前孖好友洪永城（Tony）與太太梁諾妍一同入場欣賞經典音樂劇《仙樂飄飄處處聞》，他日前於社交網晒出4人合照，寫道：「坐在觀眾席的我，邊看邊讚嘆，舞台上的每一位都了不起，演得跳得唱得，才記起我也曾在舞台上表演過《小海白》中的鐵郎博士，今日我都喺度獻醜啦，送畀大家Do-Re-Mi！Do隻鹿，隻雌性鹿，Re瞬間一線亮光，Mi個名我稱自己，大家跟我一齊唱…」竟然將劇中經典名曲釋成中文，認真好笑！有網友留言笑指以為不小心按了網頁翻譯，亦有網友留言：「又翻譯得幾好喎，唔爭在唱埋啦」、「回憶返晒嚟，好想你再做舞台劇」。
不過老婆黃翠如即留言大爆，原來已經在家中聽足兩天，無獨有偶，梁諾妍亦留言訴苦：「Tony喺屋企都唱咗2日，天籟之音」。好友鄧智堅留言表示原來與Edwin睇同一場，Edwin回覆指想睇對方演《仙》劇，鄧智堅問Edwin是否應演劇中修女角色？Edwin留言説：「拍爛手掌，佢嘅身形有四個你」。